אלו תולעים.
לא תולעים מהסוג שתמצאו באדמה.
אלו תולעים עגולות טפיליות.
הן חיות במעיים של בני אדם.
כל אחת מהתולעים הללו יכולה לגדול לאורך של 30 סנטימטרים.
ויש 200 מהן בצנצנת הזו מסיבה מסויימת,
כיוון שזהו המספר הטיפוסי שניתן למצוא
בבטן של ילד נגוע אחד.
זיהומים בתולעים קיימים כבר אלפי שנים.
הם השפיעו על תוצאות של מלחמות,
ופגעו בבריאות של בני אדם לאורך השנים.
תועלים עגולות, תולעי קרס,
תולעי שוט, בילהרציה:
זיהומים במינים אלו גורמים לכאב ואי נוחות.
הם גונבים חומרי הזנה ופוגעים באנרגיה.
הם מעכבים גדילה גופנית וקוגניטיבית.
ברוב המקרים, התולעים האלו אינן קטלניות,
אך באופן פרדוקסלי, זה חלק מהבעיה.
המשמעות היא שהרבה מדינות
פשוט לא הצליחו לתעדף את הטיפול בהן.
ויש מחיר חברתי לכך:
ילדים ללא גישה לטיפולי תילוע
מפסידים יותר ימי לימודים.
מבוגרים שגדלו ללא תרופות לתילוע
הם פחות יצרניים ומרוויחים פחות לאורך חייהם.
מה שתולעים טפיליות עושות, למעשה,
זה להגביל פוטנציאל.
כיום ישנם 1.7 מיליארד אנשים בעולם בסיכון לזיהום בתולעים.
שש מאות מיליון מתוכם באפריקה.
על כל דולר שמושקע בשליטה ומניעה של תולעים,
מדינות אפריקאיות רואות החזר של עד 42 דולרים של רווח כלכלי.
החדשות הטובות הן שטיפולי תילוע הם מאוד קלים לביצוע.
כדור אחד עד שלושה שניתנים פעם או פעמיים בשנה
הם מספיקים בשביל להביא ילד מ-200 תולעים לאפס
ובכדי להגן עליו מזיהום עתידי.
בקהילות בהן יש הימצאות גבוהה של תולעים,
ניתן לבצע את הטיפול ממש בבתי הספר.
זה תהליך מאוד פשוט ומהיר.
באתיופיה, לדוגמה, זה מתבצע עבור 20 מיליון ילדים
תוך כמה שבועות.
העולם התקדם מאוד
בלתת טיפול תילוע לילדים שזקוקים לו.
וממשלות אפריקאיות רוצות להשיג עוד תמיכה.
זהו הזמן להתאים לשאיפות שלהן.
קרן END תעבוד עם ממשלות
ליצירת תכנית שמפחיתה באופן משמעותי את נטל המחלות הנגרם על ידי תולעים.
הן יעבדו יחד על מנת להבטיח שתכניות של מניעה וטיפול
יוכלו לשרת את כולם.
לקרן END יש רעיון נועז:
הם מאמינים שאנחנו הדור שיביא את מחלות התולעים לסופן.
המפתח הוא לא רק לבנות תכניות חדשות,
אלא גם לחזק את המאמצים של התכניות שכבר פועלות ומתגבשות.
על ידי בחינה של הבעיה של איך תולעים מעבירים מחלות,
קרן END זיהתה חמישה תחומי מפתח בהם אפשר להניע שיפור.
מספר אחד: הורדת מחיר הטיפול.
חברות תרופות רבות מציעות תרופות תילוע בחינם.
אז קרן END עובדת עם השותפים הנכונים
לתיאום משלוחים.
הם ימשיכו לספק תרומות של תרופות
לאוכלוסיות נוספות בסיכון.
הם יכולים לעשות זאת עבור פחות מ-25 סנטים לילד לשנה.
מספר שתיים: התמקדות במניעה.
קרן END קוראת לשותפים הנכונים על מנת לחנך קהילות
לגבי ניקיון והיגיינה
על מנת לשנות התנהגויות סביב דברים כמו שטיפת ידיים
ושימוש בשירותים מסודרים,
ועל ידי כך להבטיח שאנשים לא ידבקו שוב ושוב.
מספר שלוש: השקעה בחדשנות.
קרן END תרמה לתילוע
על ידי הכנסה של טכניקות חדשניות שמכוונות ומטפלות באנשים באופן יעיל.
הם יבחנו שיטות מתן טיפול חדשות,
ישימו להם למטרה סביבות בהן הטפילים משגשגים
וישפיעו על שינוי התנהגותי.
מספר ארבע: ניטור והערכה.
קרן END אוספת מידע מפורט על כל התכניות באופן קבוע
על מנת לעזור להן להשתפר עם הזמן.
מספר חמש: הגברת בעלות מקומית.
בכל שלבי התהליך,
קרן END עובדת עם הממשלות ובעלי העניין המקומיים
על מנת לעודד התחייבויות למימון משותף שיתמוך במאמצי התילוע.
הם גם עבדו עם פילנתרופים אפריקאים
וראשי תאגידים לשותפות במאמצים אלו.
יש הזדמנות מדהימה לעבוד יחד לבניית מערכת חדשה
לחיסול המחלה בעשור הבא והלאה.
חלק מהכסף שקרן END זקוקה לו
ילך ישירות למתן טיפול תילוע
לקהילות שזקוקות לו
וחלק ממנו יעזור בהעברת התכניות
לבעלות מקומית.
יחד, כל המאמצים הללו ייצרו תכניות מניעה וטיפול
ברות קיימא לעתיד הרחוק.
אם התכנית הזאת תמומן באופן מלא לשש השנים הבאות,
עשרות מיליוני אנשים יקבלו טיפולי תילוע.
בזאת, מדינות יפריעו למחזור הפצת המחלות
בכל הרמות,
והכי חשוב, אנשים יחוו שיפור משמעותי
בבריאות הנפשית, הגופנית והחברתית שלהם.
רק דמיינו את הפוטנציאל שניתן לקבל
כשאנשים יפסיקו לדאוג מדברים כאלה
ויוכלו לתעל את האנרגיות שלהם לדברים כאלה.
(קולות תלמידים)
(מחיאות כפיים ושירה)
(קריאות)